**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

Dátum konania: 23.06.2008

Prítomní: Podľa prezenčnej listiny

/ priložená k zápisnici/

Program: 1. Otvorenie

2. Kontrola uznesení

3. Interpelácia poslancov

4. Finančné záležitosti

5. Financovanie projektovej dokumentácie na šatne pre futbalový klub 6. Návšteva družobnej obce Lovas

7. Rôzne

8. Záver

**K bodu číslo 1:**

Tretie riadne zasadnutie obecného zastupiteľstva v roku 2008 otvorila a viedla starostka obce Alžbeta Gálová. Skonštatovala, že je prítomná nadpolovičná väčšina poslancov, preto je zasadnutie OZ uznášania schopné.

Zo zasadnutia sa ospravedlnil poslanec Kristián Palkovič, kvôli pracovným povinnostiam.

Zasadnutia sa zúčastnila aj hlavná kontrolórka obce p. Mária Jaleczová.

Pani starostka určila overovateľov zápisnice: Beňadik Brath

Gabriel Szalai

**K bodu číslo 2:**

Poslanci boli informovaní, že od 1-ho mája nastúpila do funkcie hlavná kontrolórka obce, s ktorou bola uzatvorená pracovná zmluva na základe zákona o obecnom zriadení.

Starostka obce informovala, že uznesenia sa plnia priebežne.

**K bodu číslo 3:**

Poslanci nepodali žiadne interpelácie.

**K bodu číslo 4 :**

Účtovníčka obce predložila poslancom návrh zmenu rozpočtu obce č. 3/2008. Na strane príjmov sa navrhuje previesť z rezervného fondu obce sumu 200 000,-Sk na financovanie kapitálových výdavkov.

Výmena okien v kanceláriách obecného úradu je zohľadnená pri položke 01.1.1.6. 635006 vo výške

40 000,-Sk,financovanie stravovania pracovníkov materskej školy je pri položke 09.1.1.1. 637014,

vo výške 28 000,-Sk. Pri tejto položke sa hlavná kontrolórka spýtala, či všetkým zamestnancom sú poskytované stravné lístky, konkrétne aj p.Boszorádovej, ktorá je zamestnaná na kratší pracovný čas.

Pani starostka prisľúbila, že poskytovaním stravných lístkov sa bude zaoberať.

V predloženom návrhu je uvedená aj dotácia na tvorivé dielne – šikovné ruky našich predkov, ktoré poskytlo Ministerstvo Kultúry SR.

Príloha číslo: 1 – Návrh na zmenu rozpočtu č. 3/2008

Hlasovanie: za 4

Proti 0

**UZNESENIE Č. 7/2008**

**OZ v Hosťovej schvaľuje zmenu rozpočtu podľa predložené návrhu.**

Účtovníčka obce informovala členov OZ je obci boli poskytnuté dotácie na kultúru od Ministerstva kultúry SR, na podporu ženskej speváckej skupiny a tvorivé dielne – šikovné ruky našich predkov, obec sa zmluvne zaviazalo, že prispeje aj vlastnou čiastkou na financovanie týchto projektov, minimálne vo výške – 12 000,-Sk.

Hlasovanie: za 4

Proti 0

**UZNESENIE Č. 8/2008**

**OZ v Hosťovej schvaľuje poskytnutie vlastnej finančnej čiastky na podporu ženského speváckeho zboru a tvorivé dielne – šikovné ruky našich predkov.**

Poslancom boli predložené na schválenie dokumenty Zásady kontrolnej činnosti v podmienkach obce Hosťová a Zásady postupu pri vykonávaní finančnej kontroly, ktoré slúžia na zabezpečenie úloh vyplývajúcich zo zákona č. 502/2001 o finančnej kontrole a vnútornom audite.

Poslanci po preštudovaní oboch dokumentov pristúpili k hlasovaniu.

Príloha číslo: 2 – Zásady kontrolnej činnosti obce Hosťová

Príloha číslo: 3 – Zásady postupu pri vykonávaní finančnej kontroly.

Hlasovanie: za 4

Proti 0

**UZNESENIE Č. 9/2008**

**OZ v Hosťovej schvaľuje Zásady kontrolnej činnosti obce Hosťová.**

**UZNESENIE Č. 10/2008**

**OZ v Hosťovej schvaľuje Zásady postupu pri vykonávaní finančnej kontroly.**

**K bodu číslo 5 :**

Pani starostka informovala poslancov, že bol zaslaný na posúdenie projekt šatne pre futbalový klub, ktorý vyhotovil študent vysokej školy stavebnej. Projektant p. Ilavský vyslovil názor, že uvedený projekt nemožno použiť na stavebné povolenie, chýbajú aj určité technické náležitosti. Poslanci po dlhšej diskusii dospeli k názoru, že treba vyhotoviť nový projekt. Bolo navrhnuté, aby projekt vyhotovil p. Ilavský, poslanci ďalej navrhli, aby cena za vyhotovenie projektu by nemala presiahnuť sumu 42 000,-Sk.

Účtovníčka obce upozornila, že treba upraviť aj kapitálový rozpočet na financovanie projektu.

Poslanci pristúpili k hlasovaniu o projekte: za 4

proti 0.

.

**UZNESENIE Č. 11/2008**

**OZ v Hosťovej schvaľuje vyhotovenie projektu – šatne pre futbalový klub a zároveň schvaľuje zmenu kapitálového rozpočtu na financovanie výstavby šatne pre futbalový klub**

**vo výške 50 000,-Sk**

**K bodu číslo 6 :**

Starostka oznámila poslancom, že obec dostala pozvánku na obecné dni od družobnej obce Lovas, z Maďarskej republiky. Obecné slávnosti sa uskutočnia od 11. do 13. júla, zástupcovia obce Hosťová

by navštívili Lovas 12. Júla 2008. Financovanie zahraničnej pracovnej cesty bolo zohľadnené v zmene rozpočtu č. 3/2008.

**K bodu číslo 7 :**

Poslanec Anton Brath sa informoval na pracovnú zmluvu pracovníčky p. Alžbety Boszorádovej.

Pani starostka oznámila, že s pracovníčkou je uzatvorená pracovná zmluva na dobu určitú a pracovný čas má stanovený na 30 hod. týždenne.

**K bodu číslo 8 :**

Pani starostka sa poďakovala všetkým prítomným na treťom zasadnutí obecného zastupiteľstva.

Overovatelia zápisnice:

Beňadik Brath .........................

Gabriel Szalai .........................

Zapisovateľka zápisnice:

Renáta Tóthová .........................

Alžbeta Gálová

starostka obce